b'\n_START_ARTICLE_\nKatniss Everdeen\n_START_SECTION_\nOprindelse\n_START_PARAGRAPH_\nIdeen til trilogien var delvis baseret p\xc3\xa5 myten om Theseus og Minotaurus, hvor syv drenge og syv piger fra Athen hvert \xc3\xa5r sendtes af sted for at blive fort\xc3\xa6ret af Minotaurus, en cyklus, der ikke stoppede, f\xc3\xb8r Theseus dr\xc3\xa6bte Minotaurus. Collins, der h\xc3\xb8rte historien, da hun var otte \xc3\xa5r gammel, blev urolig ved den hensynsl\xc3\xb8shed og grusomhed. Collins sagde, "p\xc3\xa5 sin egen m\xc3\xa5de, er Katniss en futuristisk Theseus". Collins har ogs\xc3\xa5 pr\xc3\xa6get romanerne med den frygtelige fornemmelse hun oplevede, da hendes far deltog i Vietnam-krigen._NEWLINE_I romanerne har Katniss et udstrakt kendskab til planteliv, dyreliv, jagt og overlevelsesteknikker. Collins havde noget af denne baggrund fra sin far, som voksede op under Depressionen og blev tvunget til at jage for at fors\xc3\xb8rge sig selv. Desuden har Collins forsket i emnet med en stor stak rejseh\xc3\xa5ndb\xc3\xb8ger om vildmarksoverlevelse.\n_START_SECTION_\nNavn\n_START_PARAGRAPH_\nKatniss\' fornavn stammer fra en plante kaldet pilblad (Sagittaria), hvilket er en knoldplante, som normalt findes i vand. Roden af denne plante kan spises, som Katniss g\xc3\xb8r i bogen. Hendes far sagde engang: "S\xc3\xa5 l\xc3\xa6nge du kan finde dig selv, vil du aldrig sulte." Planten deler ogs\xc3\xa5 sit navn med stjernebilledet Skytten ("Sagittarius"), som ogs\xc3\xa5 kan referere til Katniss\' f\xc3\xa6rdigheder i bueskydning._NEWLINE_Hendes efternavn stammer fra Batseba Everdene, den centrale figur i Far from the Madding Crowd af Thomas Hardy. If\xc3\xb8lge Collins, "De to er meget forskellige, men begge k\xc3\xa6mper med at kende deres hjerter".\n_START_SECTION_\nBaggrund\n_START_PARAGRAPH_\nKatniss og hendes familie bor i den futuristiske nation Panem, som ligger p\xc3\xa5 kontinentet engang kendt som Nordamerika, som blev \xc3\xb8delagt i en global katastrofe. Panem styres af en alm\xc3\xa6gtig hovedstad kaldet Capitol, som ligger i Rocky Mountains, som er omgivet af 12 distrikter, der hver har et bestemt form\xc3\xa5l i at levere noget til Capitol. Historien starter i Distrikt 12, Katniss\' hjem, som er et kulminedistrikt. Distrikt 12 er det fattigste af distrikterne, og Katniss bor sammen med sin mor og lilles\xc3\xb8ster i den fattigste del af byen._NEWLINE_Katniss\' far, en kulminearbejder, blev dr\xc3\xa6bt i en mineeksplosion, da Katniss var 11. Efter hans d\xc3\xb8d, sank Katniss\' mor ind i en dyb depression, og var ude af stand til at tage sig af sine b\xc3\xb8rn. P\xc3\xa5 randen af sult et par uger f\xc3\xb8r sin tolv\xc3\xa5rsf\xc3\xb8dselsdag, vandrede Katniss ind i den rigere del af byen, i h\xc3\xa5b om at stj\xc3\xa6le nogle stumper fra rige k\xc3\xb8bm\xc3\xa6nds skraldespande. Bagerens s\xc3\xb8n, Peeta, blev sl\xc3\xa5et af sin mor for at br\xc3\xa6nde to br\xc3\xb8d p\xc3\xa5, velvidende at han ville blive bedt om at smide dem ud. Han fik at vide, at han skulle give de to br\xc3\xb8d til grisen, men i stedet han gav dem til Katniss. Katniss tog dem hjem til sin familie, der ikke havde spist i flere dage. Br\xc3\xb8det gav dem h\xc3\xa5b og holdt dem motiverede og efterlod Katniss med en f\xc3\xb8lelse af at st\xc3\xa5 i g\xc3\xa6ld til Peeta._NEWLINE_Et par dage efter h\xc3\xa6ndelsen med br\xc3\xb8det, besluttede Katniss at g\xc3\xa5 ind i skovene omkring hendes distrikt, for at jage ulovligt og samle spiselige planter, ligesom hendes far havde skaffet det meste af familiens mad, f\xc3\xb8r han d\xc3\xb8de. Der m\xc3\xb8dte hun en dreng ved navn Gale Hawthorne. Sammen jager de og udvikler et st\xc3\xa6rkt venskab._NEWLINE_Katniss\' mor kommer langsomt ud sin depression og er i stand til at vende tilbage til sit job som apoteker, og Katniss g\xc3\xb8r en indsats for at tilgive hende. Men p\xc3\xa5 trods af hendes lappede forhold til sin mor, st\xc3\xa6rke venskab med Gale, og de stadig st\xc3\xa6rkere f\xc3\xb8lelser hun f\xc3\xa5r til Peeta, holder Katniss stejlt p\xc3\xa5, at Prim, hendes lilles\xc3\xb8ster, er "den eneste person, hun er sikker p\xc3\xa5 hun elsker".\n_START_SECTION_\nPersonlighed\n_START_PARAGRAPH_\nCollins har beskrevet Katniss som v\xc3\xa6rende en modig, selvst\xc3\xa6ndig, st\xc3\xa6rk overlever, d\xc3\xb8dbringende, men god til at t\xc3\xa6nke ud af boksen. Katniss hidtidige strabadser (hendes fars d\xc3\xb8d, hendes mors depression, og sult) har gjort hende til en overlever, og hun vil udholde modgang og arbejde h\xc3\xa5rdt for at redde sit eget liv og familiens. Hun anf\xc3\xb8rer selv, at p\xc3\xa6ne mennesker er de mest farlige, fordi de kunne s\xc3\xa5re hende, n\xc3\xa5r hun mindst ventede det. Hun har vist at hun vil beskytte dem, hun elsker, uanset omkostningerne for sig selv, som n\xc3\xa5r hun frivilligt overtager sin lilles\xc3\xb8sters plads for at redde hende, som da hun pr\xc3\xb8vede at redde Gale fra at blive pisket, og da hun beslutter i l\xc3\xb8bet af sit andet spil, at hun vil d\xc3\xb8 for at redde Peeta. Fordi st\xc3\xb8rstedelen af hendes tid f\xc3\xb8r legene blev brugt p\xc3\xa5 at holde sig selv og sin familie i live, forst\xc3\xa5r hun ikke de mange sociale signaler og er ofte uvidende om andre folks f\xc3\xb8lelser, som n\xc3\xa5r hun ikke anerkender Gales hints om hans voksende k\xc3\xa6rlighed til hende. Hun har ingen erfaring med romantik eller k\xc3\xa6rlighed til andet end sin familie, og mener ikke, hun \xc3\xb8nsker det. Hun har faktisk aldrig forst\xc3\xa5et, at Peeta fortalte sandheden, da han erkl\xc3\xa6rede sin k\xc3\xa6rlighed til hende i et interview f\xc3\xb8r spillene. Hun har ogs\xc3\xa5 et stort tillidsproblem, og stoler ikke p\xc3\xa5 nogen. Hun planl\xc3\xa6gger aldrig at blive gift eller at f\xc3\xa5 b\xc3\xb8rn, der ville vokse op underlagt spillets regler._NEWLINE_Hun tilpasser sig hurtigt til "dr\xc3\xa6b eller bliv dr\xc3\xa6bt"-filosofien og overvejer, hvordan hun vil dr\xc3\xa6be sine konkurrenter i l\xc3\xb8bet af det f\xc3\xb8rste spil, p\xc3\xa5 et tidspunkt rationaliserer hun, at hun allerede er en dr\xc3\xa6ber p\xc3\xa5 grund af sin jagterfaring, selvom hun er kortvarigt forvirret efter sit f\xc3\xb8rste direkte drab, Marvel. Ved udgangen af de f\xc3\xb8rste spil, er hun parat til at skyde Cato, og fors\xc3\xb8ger at g\xc3\xb8re det, kun for at blive afbrudt af Peeta, som bliver angrebet af mutanter. P\xc3\xa5 trods af sin koldblodighed, er hun ikke desto mindre yderst lettet over ikke at skulle dr\xc3\xa6be sine allierede Rue og Peeta._NEWLINE_I L\xc3\xb8beild, k\xc3\xa6mper Katniss for at forst\xc3\xa5 Panems politiske sager, men hun har haft meget lidt uddannelse eller erfaring med politik. Hun indser efterh\xc3\xa5nden ogs\xc3\xa5, at der er vigtigere ting end overlevelse og beslutter at hun er villig til at d\xc3\xb8 for Peeta.\n_START_SECTION_\nF\xc3\xa6rdigheder\n_START_PARAGRAPH_\nKatniss er en meget dygtig bueskytte, j\xc3\xa6ger, og pelsj\xc3\xa6ger. Hun har l\xc3\xa6rt disse f\xc3\xa6rdigheder af sin far og Gale, og finpudset dem for at holde sulten for d\xc3\xb8ren. Hun bruger sine skydeevner til at score et 11-tal (ud af 12 mulige) i l\xc3\xb8bet af bed\xc3\xb8mmelserne f\xc3\xb8r selve spillet. Hun har l\xc3\xa6rt en masse om de spiselige, helbredende og giftige planter i Distrikt 12. Derudover har hun en sangstemme, der er s\xc3\xa5 smuk, at fugle forstummer for at lytte, ogs\xc3\xa5 noget fra hendes far, selvom hun har v\xc3\xa6ret tilbageholdende med at synge efter hans d\xc3\xb8d (hun h\xc3\xa6vder, at det er fordi musikken er ubrugelig for praktisk overlevelse, men hun mist\xc3\xa6nker at det er fordi musikken minder hende for meget om ham). Katniss er en dygtig klatrer, hvilket har gavnet hende i jagt og legene. Hun er normalt meget logisk undtagen n\xc3\xa5r hendes f\xc3\xb8lelser kommer i vejen.\n_START_SECTION_\nUdseende\n_START_PARAGRAPH_\nKatniss er beskrevet som havende "glat sort h\xc3\xa5r, olivenfarvet hud og gr\xc3\xa5 \xc3\xb8jne", som er typiske kendetegn for det fattigste omr\xc3\xa5de i Distrikt 12. Katniss har normalt sat sit h\xc3\xa5r i en lang fletning ned ad ryggen. Hun er tynd og ikke s\xc3\xa6rlig h\xc3\xb8j, men er st\xc3\xa6rk, fordi hun jager for at br\xc3\xb8df\xc3\xb8de sin familie. Katniss er seksten \xc3\xa5r gammel i l\xc3\xb8bet af det 74. spil og sytten i jubil\xc3\xa6umsspillet \xc3\xa5ret efter. Hun b\xc3\xa6rer ogs\xc3\xa5 en pin med en sladredrossel under legene.\n_START_SECTION_\nFilmatisering\n_START_PARAGRAPH_\nSkuespillerinderne Lyndsy Fonseca og Kaya Scodelario udtrykte interesse for filmen og modtog manuskripter i oktober 2010, mens den Oscar-nominerede skuespillerinde Hailee Steinfeld m\xc3\xb8dtes med instrukt\xc3\xb8ren Gary Ross. Chlo\xc3\xab Grace Moretz, Malese Jow, og Jodelle Ferlandhavde offentligt udtrykt interesse for at spille Katniss. Lionsgate bekr\xc3\xa6ftede i marts 2011, at omkring 30 skuespillerinder enten m\xc3\xb8dtes med dem eller l\xc3\xa6ste rollen, herunder Jennifer Lawrence, Abigail Breslin, Emma Roberts, Saoirse Ronan, Emily Browning, og Shailene Woodley, samt Steinfeld, Moretz, Fonseca, og Scodelario. Den 16. marts 2011 blev det meddelt, at Jennifer Lawrence havde f\xc3\xa5et den eftertragtede rolle som Katniss Everdeen. Lawrence var 20 \xc3\xa5r p\xc3\xa5 det tidspunkt, lidt \xc3\xa6ldre end de 16 \xc3\xa5r. Men forfatteren Suzanne Collins sagde, at den skuespiller, der skal spille Katniss skal have "en vis modenhed og magt", og sagde hun ville hellere have at skuespillerinden var \xc3\xa6ldre end yngre. Collins sagde at Lawrence var den "eneste, der virkelig fangede den figur jeg skrev i bogen", og at hun havde "alle v\xc3\xa6sentlige kvaliteter, der er n\xc3\xb8dvendige for at spille Katniss."'